18. **Από την άφιξη του Όθωνα (1833) έως την 3η Σεπτεμβρίου 1843**

**1.Τι προέβλεπε η συνθήκη του Λονδίνου του 1832;**

Οι Μ. Δυνάμεις και η Βαυαρία υπέγραψαν τη συνθήκη του Λονδίνου (Μάιος 1832), με την οποία:

1. Ο Όθων αναγορευόταν Βασιλιάς της Ελλάδας.
2. Ως πολίτευμα του νέου κράτους ορίστηκε η απόλυτη μοναρχία.
3. Χορηγήθηκαν στο ελληνικό κράτος 20 εκ. φράγκα ως πρώτη δόση ενός δανείου 60 εκ. φράγκων.

**2.Τι ήταν η Αντιβασιλεία και ποια τα κυριότερα μέλη της;**

Ήταν μια επιτροπή αποτελούμενη από Βαυαρούς αξιωματούχους διορισμένους από τον πατέρα του Όθωνα, η οποία θα ασκούσε την εξουσία μέχρι την ενηλικίωσή του.

*Τα κυριότερα μέλη της ήταν:*

1. Ο Άρμανσμπεργκ, πρωθυπουργός και υπουργός των εξωτερικών.
2. Ο Μάουρερ, αρμόδιος για την εκπαίδευση, τη δικαιοσύνη και την εκκλησία.
3. Ο Χάιντεκ, υπεύθυνος για τις ένοπλες δυνάμεις.

**3.Ποιοι ήταν οι στόχοι της Αντιβασιλείας:**

1. εθνική ανεξαρτησία,
2. βασιλική απολυταρχία,
3. συγκεντρωτικό σύστημα διακυβέρνησης.

**4.Ποια ήταν η πολιτική της Αντιβασιλείας απέναντι**

*Α) στη****Διοίκηση***

1. Η διοίκηση του κράτους ήταν συγκεντρωτική.
2. Η χώρα διαιρέθηκε σε 10 νομούς.
3. Η πρωτεύουσα μεταφέρθηκε από το Ναύπλιο στην Αθήνα.

*Β) στο****Στρατό***

* 1. Ο στρατός βασίστηκε σε 3.500 περίπου Βαυαρούς στρατιωτικούς.
  2. Οι Έλληνες αγωνιστές δεν έγιναν δεκτοί στις ένοπλες δυνάμεις.

*Γ) στη****Δικαιοσύνη***

1. Ιδρύθηκαν δικαστήρια.
2. Συντάχθηκαν νέοι νόμοι.

*Δ) στην****Εκπαίδευση***

1.Η πρωτοβάθμια εκπαίδευση παρεχόταν στα Δημοτικά σχολεία που είχαν επτά χρόνια διάρκεια και ήταν αλληλοδιδακτικά.

2.Η δευτεροβάθμια εκπαίδευση προσφερόταν:

- από τα Ελληνικά σχολεία που ήταν τριτάξια και βρίσκονταν στις πρωτεύουσες των επαρχιών,

- από τα Γυμνάσια που ήταν τετρατάξια και βρίσκονταν στις πρωτεύουσες των νομών.

3.Η τριτοβάθμια εκπαίδευση παρεχόταν από το πρώτο ελληνικό Πανεπιστήμιο, που ιδρύθηκε στην Αθήνα το 1837, ενώ την ίδια χρονιά ιδρύθηκε και το Πολυτεχνικό Σχολείο, πρόδρομος του σημερινού Πολυτεχνείου.

*Ε) στην****Εκκλησία***

1. Η ελληνική εκκλησία ορίστηκε αυτοκέφαλη, δηλαδή χωρίστηκε διοικητικά από το Πατριαρχείο Κωνσταντινουπόλεως.
2. Έκλεισαν μοναστήρια που είχαν μικρό αριθμό μοναχών.

***5.Ποιες ήταν οι αιτίες της επανάστασης της 3ης Σεπτεμβρίου 1843, ποιοι οι πρωτεργάτες και ποια τα αποτελέσματά της;***

***Αίτια****:*

1.Η άρνηση του Όθωνα για μεταρρυθμίσεις.

2.Τα οικονομικά και κοινωνικά προβλήματα της χώρας.

3.Οι περικοπές σε βάρος των στρατιωτικών.

Η γενική αναταραχή οδήγησε σε πολιτική κινητοποίηση με πρωτεργάτες τους Μαυροκορδάτο, Κωλέττη, Μεταξά και Λόντο και αίτημα την παραχώρηση συντάγματος από τον βασιλιά, πράγμα που

1.θα απάλλασσε τη χώρα από τους Βαυαρούς,

2.θα την ανακούφιζε από την οικονομική και κοινωνική κρίση.

***Αποτελέσματα****:*

1.Ο Όθωνας αναγκάστηκε να προκηρύξει εκλογές για Εθνοσυνέλευση που θα ψήφιζε σύνταγμα.

2. Τελείωσε η περίοδος της απόλυτης μοναρχίας.